kardosdrur/scandi-wiki huggingface dataset:
Wimbledon-mesterskaberne 2008

Wimbledon-mesterskaberne 2008 blev afholdt mellem 23. juni og 6. juli i London og var en Grand Slam-turnering i tennis på græs. Det var 132. gang turneringen blev afholdt. Roger Federer, som havde vundet herresingleturneringen i de fem foregående år, var førsteseedet. Årets French Open-vinder Ana Ivanović var seedet som nummer et i damesingle. 

Caroline Wozniacki, der var seedet som nummer 31, var eneste danske deltager i hovedturneringen. Hun blev slået ud i 3. runde af 2.-seedede Jelena Janković efter en tæt kamp i tre sæt: 6-2, 4-6, 2-6.

Herresingle

Kvartfinaler

Semifinaler

Finale 

 Finalen var den længste herresinglefinale nogensinde: 4 timer 48 minutter (afgjort kl. 21:16 lokal tid).

Damesingle

Kvartfinaler

Semifinaler

Finale

Eksterne henvisninger 

 Officiel hjemmeside
 Wimbledon 2008 odds
 Herrernes singles-resultater
 Damernes singles-resultater
 Herrernes double-resultater
 Damernes double-resultater
 Live-opdatering

2008
Tennis i 2008
Viggo Larsen

Jens Viggo Larsen (14. august 1880 i København – 6. januar 1957 smst) var en dansk filminstruktør, skuespiller, manuskriptforfatter og filmproducer. En af den tidlige stumfilms pionerer.

Han var oprindeligt uddannet sergent, men blev i 1905 ansat af Ole Olsen til at bestyre dennes Biograf Theatret på Vimmelskaftet i København og da Ole Olsen så året efter i 1906 stiftede Nordisk Film i Valby flyttede Viggo Larsen med og blev som både filminstruktør og skuespiller til at være med i størstedelen af selskabets produktioner i de tidlige år mellem 1906 og 1909. Med få undtagelser var det ham der instruerede alle filmene i denne periode, i alt omkring 23 film blev det til, de fleste desuden med ham selv som hovedrolleskuespiller. I slutningen af 1909 blev Viggo Larsen opsagt fra Nordisk Film. Baggrunden var både økonomiske og kunsterniske uoverensstemmelser mellem ham og Ole Olsen, salget af film var vigende og Viggo Larsen viste ikke den krævede kunstneriske formåen eller udvikling. Efter Nordisk Film vendte han til Tyskland i 1910, hvor han i Berlin indspillede hvor han havde stor succes både som instruktør og skuespiller og arbejde for flere af de store tyske tidlige filmselskaber; Vitascope, Universum Film og i eget filmselskab: Treumann Larsen Film GmbH. Han forblev i Tyskland til efter 2. verdenskrig, men vendte tilbage til Danmark i 1945.

Han huskes af eftertiden især for hans rolle i "Løvejagten" (1907/1908), hvor han spiller den ene af de to vildtjægere.

Viggo Larsen var gift to gange, først den tyske skuespillerinden Wanda Treumann og senere med Karin Nielsen. Han døde den 6. januar 1957 og ligger begravet på Bispebjerg Kirkegård.

Filmografi

Som både instruktør og skuespiller

Som instruktør

Som skuespiller 
sandsynligvis er han selv instruktør på de fleste af de tidlige film med ubekendt instruktør

Som manuskriptforfatter 
 Anarkistens svigermor (1906)
 Droske 519 (1909)
 Den graa Dame (1909)
 Wie Axel ein Kostüm bekam (1914 – Tyskland)
 Die Pulvermühle (1910 – Tyskland)
 Die Geliebte des Chinesen (1911 – Tyskland)
 Die Abenteuer von Lady Glane (1912 – Tyskland)
 Der Eid des Stephan Huller (1912 – Tyskland)

Eksterne henvisninger 
 
 Viggo Larsen på Dansk Film og Teater 
 Biografi på stumfilm.no 
 
 Viggo Larsen på filmportal.de 

Stumfilmskuespillere fra Danmark
Filminstruktører fra Danmark
Iuliu Maniu

Iuliu Maniu (8. januar 1873 – 5. februar 1953) var en rumænsk politiker. Han var flere gange statsminister i 1928-33.

Liv 
Iuliu Maniu blev født i Transsylvanien, dengang en del af Ungarn. Han var uddannet som sagfører. Den rumænske Maniu meldte sig ind i den Rumænske Nationalparti, der var i opposition til ungarsk undertrykkelse, og blev senere en af partiets ledere. Maniu blev en rådgiver til kronprinsen Franz Ferdinand, der håbede at reformere Østrig-Ungarns mindretalspolitik. Efter kronprinsens mord begyndte Maniu at arbejde mod Transsylvaniens forening med Rumænien.

Efter 1. verdenskrig forenede Nationalpartiet sig med Ion Mihalaches Bondeparti. Maniu var tre gange statsminister, i 1928-30, 1930, og 1932-33. I 1947 blev han arresteret af den kommunistiske regering og han døde i Sighet fængsel i 1953.

Politikere fra Rumænien
Transsylvanere
Petru Groza

Petru Groza (7. december 1884 – 7. januar 1958) var en rumænsk politiker, statsminister i 1945-52 og præsident i 1952-58.

Eksterne henvisninger 

Politikere fra Rumænien
Vincente Minnelli

Vincente Minnelli (født 28. februar 1903, død 25. juli 1986) var en amerikansk filminstruktør.

Han var gift fire gange. Hans første hustru var Judy Garland, og deres datter Liza Minnelli blev en kendt skuespiller.

Udvalgte film 
 Mød mig i St. Louis (1944)
 Ziegfeld Follies (1945, fem afsnit)
 Madame Bovary (1949)
 Brudens far (1950)
 En amerikaner i Paris (1951)
 Illusionernes by (1952)
 Let på tå (1953)
 Brigadoon (1954)
 De kom løbende (1958)
 Gigi (1958; vandt ni Oscars)
 To uger i Rom (1962)
 På en smuk dag (1970)

Ekstern henvisning 
 

Filminstruktører fra USA
Golden Globe for bedste instruktør
Oscar for bedste instruktør
Amerikanere i 1900-tallet
St. Johns-floden

St. Johns-floden er Floridas vigtigste flod.

Floden er c. 500 km lang. Da Florida er meget lavtliggende strømmer floden meget langsomt, og er nogen gange 3-4 km bred. Omegnen er ofte sumpet. Dyrelivet omfatter alligator og – ved flodens udmundning – delfiner og manater. St. Johns-floden tiltrækker mange lystfiskere.

Indtil enden af 19. århundrede var der dampskibfart på St. Johns-floden, men det endte med jernbanernes ankomst i 1890erne.

Se også 
 St. John-floden (uden "s") ligger i New Brunswick og Maine
 Jacksonville, den vigtigste by på floden

Florida
Vandløb i USA
Studienet.dk

Studienet.dk er et dansk internetbaseret undervisningsforlag ejet af virksomheden Better Students Aps, som igen er ejet af Freeway Holding. Studienet.dk startede under navnet Opgavecentralen i 1995 og baserede sin forretningsmodel på at formidle gymnasieopgaver mod betaling eller modydelse. Studienet.dk har gennem årene været udsat for kritik fra gymnasieverdenen for at gøre det muligt for elever let at plagiere andres arbejde. Siden 2009 har Studienet.dk arbejdet på at udfase de over 500.000 opgaver og noter, som er indsamlet fra elever siden 1995, og har også indgået aftale med plagiattjenesten Urkund. Alle nye materialer på Studienet.dk udarbejdes af en faglig redaktion. Materialerne består bl.a. af opgavehjælp, forskellige typer vejledninger og faglige noter. Better Students ejer desuden en række andre domæner, herunder graduate.dk, der linker videre til studienet.dk.

Studienet.dk's historie

Studienets historie går tilbage til 1995, hvor det startede som det daværende "OpgaveCentralen". Det var til at begynde med en reklamefinansieret side, hvor elever fra de gymnasiale uddannelser kunne uploade og gratis hente opgaver og noter. I 2002 blev Studienet et betalingssite, hvor brugerne kunne hente opgaver, hvis de købte point eller selv uploadede opgaver. Siden 2017 er pointsystemet udfaset og erstattet af et månedligt abonnement.  

I 2009 blev Studienet.dk redaktionen udvidet med en række undervisere og faglige skribenter, der skriver webbaserede undervisningsmaterialer målrettet elever på de gymnasiale uddannelser.  Materialerne består af opgavehjælp, eksempelbesvarelser, faglige noter, eksamensvejledninger og guides til de gymnasiale fags genrer. I 2017 stoppede Studienet med at modtage elevopgaver. 

Studienet drives af virksomheden Better Students, som tidligere hed Student Media. Better Students driver ud over Studienet.dk tilsvarende internetsider i Sverige, Norge, Tyskland og Rumænien. Better Students blev i 2014, 2015 og 2016 kåret til Gazellevirksomhed af Dagbladet Børsen. Virksomheden har delt ejerskab mellem stifterne Sam Thomsen og Jean-Christophe Balmisse (50%) samt Freeway Koncernen (50%).

Studiesnyd 

Studienet.dk har flere gange været i mediernes søgelys i forbindelse med snyd med studieopgaver i gymnasiet. Det førte til kritik fra blandt andre formanden for gymnasielærerne, Gorm Leschly, der mente, at hjemmesider som Studienet giver lidt for gode muligheder for inspiration, og han opfordrer til strammere kontrol. Formanden for gymnasiernes rektorforening mener dog, at lærerne er ved at få styr på problemerne, hvilket blandt andet kan ses ved, at flere elever får skriftlige advarsler efter brug af studieportaler.

Historie 
1995 Startes under navnet Opgavecentralen.dk
 2000 Opgavecentralen omdannes til Studienet.dk
 2002 Der indføres en pointmodel og brugerbetaling.
 2009 Der tilknyttes en redaktion til Studienet.dk.
2017 Studienet.dk stopper med at modtage elevopgaver.

Ekstern henvisning 
 Studienet.dk

Kilder 

Læringsnetsteder
E-bøger
Undervisningsmaterialer
Freeway Holding
Polyester

Polyester er en kategori af polymerer, som indbefatter den funktionelle gruppe kaldet ester i hovedkæden. Selvom der er mange polyestre, bruges termen polyester ofte til at betegne det specifikke materiale polyethylentereftalat (PET). Polyestre inkluderer naturligt forekomne kemikalier såsom i plantekutikolas cutin, såvel som syntetiske materialer såsom polycarbonat og polybutyrat.

Polyester kan produceres i mange forskellige former såsom fibre, plader og tredimensionelle strukturer. Polyestre som termoplastikker kan skifte form efter tilførslen af varme. Selvom de er nedbrydelige ved høje temperaturer, har polyestre tendens til at trække sig væk fra flammer og slukke af sig selv ved antændelse. Polyesterfibre har høj brudstyrke og E-modulus såvel som lav vandabsorbering og minimal krympning i sammenligning med andre industrielle fibre.

Plast
Termoplast
Kunstharpiks
Kunstfibre
Estere (kemi)
Tekstilfibre
Indhold

Begrebet indhold er knyttet til begrebet "kontainer". Indhold er det, der er indeholdt i en kontainer (fx vand i en flaske). Begrebet anvendes metaforisk om fx indholdet af en bog (indholdet vises fx i bogens indholdsfortegnelse). Indholdet modstilles ofte dokumentets form (fx om det er en billigbog). Jaenecke (1994, side 4) definerer et dokuments indhold som al den information, der kan udledes af dokumentet ("The content of a message is the sum of all possible information that may be extracted from it").

I denne forbindelse er indholdsanalyse en samfundsvidenskabelig metode til at studere tekster og andre dokumenter. Jf. fx Krippendorff (1989) og White & Marsh (2006).

Epistemisk indhold (engelsk: epistemic content) er en term foreslået af Bernd Frohmann for “what we grasp when we understand a sentence, diagram, graph, data set, computer-generated image, or any truth-telling inscription in any media form” (2004, side 24).

Litteratur og referencer 
 Frohmann, Bernd (2004). Deflating Information: From Science Studies to Documentation. Toronto: University of Toronto Press.
 Jaenecke, Peter: To what End Knowledge Organization? Knowledge Organization, 1994, 21(1), 3-11.
 Krippendorff, K. (1989). Content Analysis (Vol. 1, pp. 403-407 I: International Encyclopedia of Communications Vol. 1-4. Ed. by Erik Barnouw et al. New York & Oxford: Oxford University Press).
 Molina, M. P. (1994). Interdisciplinary Approaches to the Concept and Practice of Written Text Documentary Content Analysis. Journal of Documentation, 50(2), 111-133.
 White, M. D. & Marsh, E. E. (2006). Content analysis: A flexible methodology. Library Trends, 55(1), 22-45.

Eksterne henvisninger 
 Emne
 Information

Biblioteks- og informationsvidenskab
Joseph Brodsky

Joseph Brodsky    eller Iosif Aleksandrovitj Brodskij , , ; født 24. maj 1940 Leningrad, Sovjetunionen, død 28. januar 1996 Brooklyn Heights, USA) var en russisk forfatter og digter, der kom til USA i 1972 i ufrivilligt eksil fra Sovjetunionen og fik amerikansk statsborgerskab i 1977. Han blev tildelt Nobelprisen i litteratur i 1987, og han var Poet Laureate i USA i 1991 og 1992.

Bibliografi 
 Hvordan man læser en bog (On Grief and Reason), essays, Aschehoug; 1997.
 Venedigs vandmærke (Watermark), Lindhardt og Ringhof; 1993.
 Udvalgte digte, Lindhardt og Ringhof; 1989.
 Erindringer fra Leningrad (Less than one), Lindhardt og Ringhof; 1988.

Eksterne henvisninger 

 Joseph Brodsky på Nobelprize.org 
 Joseph Brodsky – En biografi 
 

Digtere fra Rusland
Digtere fra USA
Nobelprismodtagere i litteratur
Personer fra Sankt Petersborg
Nobelprismodtagere fra Rusland
Dramatikere fra Sovjetunionen
Dramatikere fra USA
Essayister fra USA
Dramatikere fra Rusland
Essayister fra Rusland
Digtere fra Sovjetunionen
Serumløbet til Nome i 1925

Serumløbet til Nome var en redningsaktion i Alaska i 1925, der blev sat i værk da en difteri-epidemi i januar 1925, begyndte at brede sig til alle de yngste i byen Nome i Alaska. Det serum der kunne standse epidemien befandt sig i Anchorage, omkring 1.600 km borte, og det eneste fly der kunne få medicinen frem i tide havde en frossen motor, og kunne ikke starte.

Efter at have overvejet mulighederne grundigt, blev det besluttet at en hundeslæde skulle transportere medicinen. Et tog transporterede medicinen fra Anchorage til Nenana hvor al trafik blev indstillet pga. en voldsom snestorm med en temperatur på −53 °F og kraftige vinde. "Løbet" blev fulgt over hele verden.

Den længste strækning af løbet blev kørt af nordmanden, Leonard Seppala og hans hundeforspand anført af hunden Togo. De kom fra Nome og hentede medicinen i Nenana, og den blev senere givet videre til Gunnar Kaasen og hans forspand anført af Balto. Kaasen så ikke Balto som en specielt god førerhund, men Balto beviste sit værd da han reddede sit hold fra den visse død i Topkok floden. Balto formåede også at holde sig på sporet på tidspunkter hvor Kaasen indrømmede at han ikke kunne se en hånd for sig. Under snestormen nåede Kaasen og hans forspand ikke frem til det næste hold der skulle overtage transporten af medicinen i tide, så de måtte fortsætte dobbelt så længt, hvilket var, hvad der senere gjorde dem berømte. Den 2. februar 1925 førte Kaasen Balto og resten af sit hundeforspand ind i Nome med medicin til de syge børn i byen.

Eksterne kilder og henvisninger

Hundeløpet som reddet Alaska fra difteri dagbladet.no 07.03.2006 
Alaskas historie
Sundhedskatastrofer
Hajangreb i verden

Dette er en liste med en opgørelse af hajangreb i verden fordelt efter land. Listen dækker perioden 1847-2007.

Ekstern henvisning

International Shark Attack File

Ulykker
Lister
Lars Bo

Lars Bo Jørgensen (29. maj 1924 i Kolding – 21. oktober 1999 i Paris) var en dansk billedkunstner og forfatter. Lars Bo er mest kendt for sine grafiske værker med surrealistisk inspireret eventyrlige motiver. Lars Bo er med et kælenavn blevet kaldt for Troldmand. 

Lars Bo tegnede hos P. Rostrup Bøyesen på Statens Museum for Kunst 1939-40, og han kom på Kunsthåndværkerskolen i 1941-43, hvorefter han rejste en del i Europa og fra 1947 til sin død i 1999 boede i Paris.

I 1948-50 var han i Johnny Friedläender og Albert Flocons grafiske atelier i Paris. 
Lars Bo har forfattet bogen Det vidunderlige hus i Paris.

Eksterne henvisninger 
 

 Billeder 
 

Malere fra Danmark
Romanforfattere fra Danmark
Danskere i 1900-tallet
Illustratorer fra Danmark
Modstandsfolk fra Danmark
Dansksprogede forfattere fra Danmark
Personer i Kraks Blå Bog (afdøde)
Personer i Dansk Biografisk Leksikon
Surrealisme
Topik

Topik var i den klassiske retorik læren om, hvilke steder man finder argumenter til at belyse en bestemt sag med. Betegnelsen bruges i flere sammenhænge. Især det engelske ord topic anvendes ofte synonymt med emne og der findes specielle teknologier og standarder ("topic maps"), der nogle gange, fx i Wikipedia, oversættes til emnekort.

Se også 
Emne

Eksterne links 
Togeby, Ole (2007). Topik . Aarhus Universitet, Nordisk Institut.
Gabrielsen, Jonas (2008). Topik. Ekskursioner i den retoriske toposlære  Roskilde Universitet, Institut for Kommunikation, Virksomhed og informationsteknologier.

Retorik
Livin' On a Prayer

"Livin' on a Prayer" er Bon Jovis anden single fra albummet Slippery When Wet. Det er deres mest kendte sang, og bliver af mange betragtet som en klassiker.

Jon Bon Jovi kunne ikke lide den originale udgave af sangen, og overvejede at skrotte den, men Richie Sambora fik ham overbevist om at det var en god sang, og i fællesskab omskrev de den. Den kom så med på deres album Slippery When Wet, og blev en kæmpe succes, og fik mange gode placeringer rundt om i verden på de forskellige hitlister.

I sangen bruger Richie Sambora for første gang sin Talkbox, som senere også bliver brugt i sangen It's My Life.

Placeringer 
Livin' On a Prayer blev bl.a. nummer et på flere amerikanske hitlister, nummer 3 i Australien og nummer 4 i Storbritannien. Det gør sangen til bandets bedst placerede sang nogensinde.

Teksten 
Sangen handler om et fattigt par, Tommy og Gina, som kæmper for at få deres forhold til at hænge sammen.

Referencer i andre sange 
Bon Jovi har lavet mange referencer til Livin' On a Prayer, i andre af deres sange.
 I sangen 99 in the Shade fra albummet New Jersey (1988), synger Jon Bon Jovi "Somebody even tells me Tommy's comin' down tonight, if Gina says it's alright," hvilket referere til de to hovedpersoner i Livin' On a Prayer.
 I sangen Fear fra albummet Keep the Faith (1992), synger Jon også "take my hand, I know we'll make it", hvilket minder meget om linjen fra Livin' On a Prayer, "take my hand, we'll make it, I swear." De to sange har også næsten samme tema.
 I It's My Life fra albummet Crush (2001) synger han også "this is for the ones who stood their ground, for Tommy and Gina, who never backed down". Det bør også bemærkes, at i musikvideoen hedder den mandlige hovedrolle "Tommy". Det finder man ud af, da hans mor råber at han skal bære skraldet ud.
 I linjen "there's a different kind of meaning now to livin' on a prayer", fra sangen Novocaine fra albummet Have a Nice Day, er der igen en tydelig reference til Livin On a Prayer.

Kilder 
www.sing365.com 

Singler fra 1986
Fränkische Saale

Fränkische Saale er en flod der løber i delstaten Bayern i Tyskland, og den er en biflod til Main fra højre med en længde på 136 km. Den må ikke forveksles med Saale i Sachsen, som er en biflod til Elben.

Fränkische Saale løber gennem Bad Königshofen, Bad Neustadt, Bad Kissingen, Hammelburg og munder ud i Main i Gemünden am Main. Den har sit udspring i bjergområdet Rhön,    i landkreis Rhön-Grabfeld. To steder er der kilder til Saale. Den første er Alsleben (Fränkische Saale Quelle) og den anden er mellem Sternberg og Obereßfeld (Saale Quelle). Kilden øst for Alsleben er en stor kilde, og en tredje mulig kilde er Brennhausen.

Floder i Bayern
Richie Sambora

Richard Steven Sambora, (født 11 juli 1959 i Perth Amboy, New Jersey), bedre kendt som Richie Sambora, er en amerikansk guitarist.
Han var en af de grundlæggende medlemmer af bandet Bon Jovi, som han forlod i 2013. Han har også udgivet tre soloalbums og samarbejdet med Bruce Foster (Shark Frenzy).

En af de ting som gør Richie Sambora speciel, er hans mangesidighed. Dette kan bl.a. høres i sange såsom Dry County (med et flere minutter langt guitarsolo) og Love for Sale hvor han viser en teknik på akustisk guitar, som kun få kan. Han anvender også en teknik med en så kaldet "talkbox" som bl.a. høres i Livin' On a Prayer og It's My Life. Blandt de få guitarrister, som anvender denne teknik findes Slash fra Guns N' Roses, Jeff Beck og Joe Perry fra Aerosmith samt Matthias Jabs fra Scorpions.

I Bon Jovi sang han også baggrundsvokaler, og overtog ofte jobbet som forsanger med sangenene Stranger In This Town,I'll Be There For You og Lay Your Hands On Me til live koncerter.

Privat liv 

Sambora bor i Californien og i perioden 1994-2007 var han gift med skuespillerinden Heather Locklear. Parret har sammen datteren Ava Elizabeth Sambora, født i oktober 1997. De blev skilt d. 11 april 2007. Sambora havde derefter et kortere forhold til skuespillerinden Denise Richards. 

Richie har haft et hårdt år bl.a. pga. hans skilssmisse fra Heather Locklear, hans misslykkedes forhold til Denise Richards og hans fars død pga. kræft. Han var to gang indlagt på en afvænningsklinik i 2007, og blev d. 25. marts 2008 anholdt for at have kørt påvirket. I bilen sad bl.a. hans datter Ava Elizabeth. Der var i et stykke tid spekulationer om han ville være med når Bon Jovi skulle spille i Danmark d. 19. juni 2008 i Gl. Estrup, men under retssagen erklærede Richie Sambora sig skyldig i spirituskørsel, og anklagen om uforsvarlig kørsel, fordi at der var børn med i bilen, frafaldt. Han slap derfor kun med en bøde og en betinget dom på 3 år. Derudover skal han på afvænning og gå til regelmæssig kontrol for sit misbrug.

Siden 2014 har Richie dannet par med den australske guitarist Orianthi (tidligere guitarist for     Alice Cooper og Michael Jackson), som han mødte under en vedgørenheds koncert med Alice Cooper, hvor de spillede sammen for første gang. Efterfølgende er det både blevet til en fælles tourné i 2014, og parret er også i gang med at indspille et fælles album - produceret af Micheal Bearden . Albummet er sat til at udkomme i 2015. 

Han er en af de kendte personer som støtter Michael J. Fox Foundation for Parkinson's Research.

Diskografi

Solo album 
 Stranger In This Town (1991)
 Undiscovered Soul (1998)
 Aftermath Of The Lowdown (2012)

Album med Bon Jovi 
 Bon Jovi (1984)
 7800° Fahrenheit (1985)
 Slippery When Wet (1986)
 New Jersey (1988)
 Keep the Faith (1992)
 Cross Road: The Best Of Bon Jovi (1994)
 These Days (1995)
 Crush (2000)
 One Wild Night Live 1985-2001 (2001)
 Bounce (2002)
 This Left Feels Right (2003)
 100,000,000 Bon Jovi Fans Can't Be Wrong (2004)
 Have a Nice Day (2005)
 Lost Highway (2007)
 The Circle (2009)
 What About Now (2013)

Kilder 
 http://www.bt.dk/article/20080422/underholdning/80423001/

Musikere fra USA
Bon Jovi
Aura an der Saale

Aura an der Saale (eller: Aura a.d.Saale) er en kommune i Landkreis Landkreis Bad Kissingen i Regierungsbezirk Unterfranken i den tyske delstat Bayern. Den er en del af Verwaltungsgemeinschaft Euerdorf.

Geografi 
Kommunen ligger på den venstre bred af floden Fränkischen Saale omkring syv kilometer sydvest for Bad Kissingen, og den er den mindste kommune i landkreisen.

Historie 
Et Benediktinerkloster ved navn Uragia blev grundlagt mellem 1108 og 113 af Biskoppen af Bamberg. I 1394 hørte klosteret under Biskoppen af Würzburg.

Ved sekulariseringen af landet i 1803, blev bispedømmet ved Aura en del af Bayern. Ved Freden i Pressburg mellem Frankrig og Østrig i 1805, blev Biskoppen af Würzburgs land givet til Ferdinand 3. af Toscana, og han blev Storhertug af Würzburg, en ny stat, som belønning for hans støtte til Napoleon. Disse lande kom igen under Bayern igen i 1814 efter Napoleons fald.

I januar 2003 var der en stor oversvømmelse i Aura, hvor mange af byens gader stod under vand.
Celtx

Celtx er et computerprogram til at skrive manuskripter til film, teaterforestillinger, tegneserier og endda bøger. Det fungerer som et almindeligt skriveprogram, men er i stand til automatisk at formatere og layoute efter traditionelle principper i branchen. Formateringselementerne omfatter blandt andet scenetitel, dialog og beskrivelse af begivenheder. Celtx findes også på dansk.

Celtx har også fået en storyboard-funktion.

Programmets manual og brugercommunity er opbygget af MediaWiki-software.

Celtx er det mest bruge program til preproduktion.

Se også 
 finalDraft
 Fiktionsskrivning
 Manuskriptforfatter

Eksterne henvisninger 
 Officielle hjemmeside

Tekstbehandling
Tekst-relaterede programmer til OS X
Tekst-relaterede programmer til Windows
FinalDraft

Final Draft er et computerprogram til at skrive filmmanuskripter, anvendt af mange manuskriptforfattere verden over. Desuden handler filmen af samme navn om en manuskriptforfatter.

Se også 
 Celtx
 Fiktionsskrivning

Tekstbehandling
Mac OS-software
Tekst-relaterede programmer til OS X
Tekst-relaterede programmer til Windows
Skærmbaseret kommunikation

Skærmbaseret kommunikation er kommunikationsteori anvendt på interaktive multimedier, såsom computeren. Selve kommunikationen foregår basalt anderledes, da der ikke er tale om massekommunikation ("push"), men derimod om at holde på den enkelte bruger ("pull").

Kommunikation
Kommunikationsteori
Multimedia